projecte-aina/catalan_government_crawling huggingface dataset:
L'equip docent pot proposar als pares, mares o tutors legals, si s'escau a través del consell orientador, la incorporació de l'alumne o alumna a un cicle de formació professional bàsica quan el grau d'adquisició de les competències ho aconselli, sempre que compleixi els requisits que estableix l'article 41.1 d'aquesta Llei orgànica.
Correspon a les administracions educatives organitzar programes de qualificació professional inicial destinats a l'alumnat més gran de 15 anys, complerts abans del 31 de desembre de l'any d'inici del programa, per al qual es consideri que és la millor opció per assolir els objectius de l'etapa.
Per accedir a aquests programes es requereix l'acord de l'alumnat i dels seus pares o tutors.
En el procés d'aprenentatge de llengua estrangera, la llengua castellana o la llengua cooficial només s'han d'utilitzar com a suport.
S'han de prioritzar la comprensió i l'expressió oral.
S'han d'establir mesures de flexibilització i alternatives metodològiques en l'ensenyament i l'avaluació de la llengua estrangera per a l'alumnat amb discapacitat, en especial per als alumnes que tenen dificultats en l'expressió oral.
Aquestes adaptacions en cap cas s'han de tenir en compte per minorar les qualificacions obtingudes.
b ) Desenvolupar hàbits de treball individual i d'equip, d'esforç i de responsabilitat en l'estudi, així com actituds de confiança en si mateix, sentit crític, iniciativa personal, curiositat, interès i creativitat en l'aprenentatge, i esperit emprenedor.
h ) Conèixer els aspectes fonamentals de les ciències de la naturalesa, les ciències socials, la geografia, la història i la cultura.
j ) Utilitzar diferents representacions i expressions artístiques i iniciar-se en la construcció de propostes visuals i audiovisuals.
La finalitat de l'educació primària és facilitar als alumnes i les alumnes els aprenentatges de l'expressió i la comprensió oral, la lectura, l'escriptura, el càlcul, l'adquisició de nocions bàsiques de la cultura i l'hàbit de convivència, així com els d'estudi i treball, el sentit artístic, la creativitat i l'afectivitat, amb la finalitat de garantir una formació integral que contribueixi al ple desenvolupament de la personalitat dels alumnes i les alumnes i a preparar-los per cursar amb aprofitament l'educació secundària obligatòria.
El personal estatutari ha d'estar en servei actiu quan presti els serveis corresponents al seu nomenament com a tal, o quan exerceixi funcions de gestió clínica, sigui quin sigui el servei de salut, la institució o el centre on estigui destinat, i també quan exerceixi un lloc de treball de les relacions de llocs de treball de les administracions públiques obert al personal estatutari.
El personal estatutari està en servei actiu quan presti els serveis corresponents al seu nomenament com a tal, sigui quin sigui el servei de salut, la institució o el centre en què estigui destinat, així com quan ocupi un lloc de treball de les relacions de llocs de les administracions públiques obert al personal estatutari.
Als efectes del que preveu l'article 16 i concordants, es consideren incloses al Catàleg de forests d'utilitat pública totes les forests declarades d'utilitat pública amb anterioritat a l'entrada en vigor d'aquesta Llei.
Als efectes del que preveu l'article 16, es consideren incloses al Catàleg de forests d'utilitat pública totes les forests declarades d'utilitat pública anteriorment a l'entrada en vigor d'aquesta Llei.
Durant un termini de quinze anys des de l'entrada en vigor d'aquesta Llei, els propietaris de forests no ordenades es poden acollir als incentius a què es refereix l'article 63, i poden ser objecte de subvenció o crèdit l'elaboració de l'instrument de gestió forestal corresponent.
Passat el període esmentat, se'ls ha de denegar d'ofici qualsevol incentiu mentre no es dotin d'un instrument de gestió o, si s'escau, i tal com preveu l'article 63.3, s'incloguin en un PORF.
Si durant aquest termini es produeix un canvi de propietat, el termini per al nou propietari comença a comptar des del moment de la transmissió.
Durant un termini de 10 anys des de l'entrada en vigor d'aquesta Llei, els propietaris de forests no ordenades es poden acollir als incentius als quals es refereix l'article 63, i poden ser objecte de subvenció o crèdit l'elaboració del corresponent instrument de gestió forestal.
Passat aquest període se li ha de denegar d'ofici qualsevol incentiu mentre no es dotin d'instrument de gestió o, si s'escau, i tal com preveu l'article 63.2, s'incloguin en un PORF.
Si durant aquest termini es produeix un canvi de propietat, el termini de 10 anys per al nou propietari comença a comptar des del moment de la transmissió.
Les forests que tinguin l'obligació, de conformitat amb el que estableix l'article 33, de disposar d'un instrument de gestió forestal, tenen un període de 25 anys des de l'entrada en vigor d'aquesta Llei per dotar-se d'aquest instrument.
Les forests que tinguin l'obligació, de conformitat amb el que disposa l'article 33, de disposar d'instrument de gestió forestal, tenen un període de 15 anys des de l'entrada en vigor d'aquesta Llei per dotar-se d'aquell.
Sempre que en aquesta Llei alguna activitat, ús o aprofitament estigui sotmès només a notificació o declaració responsable i l'activitat esmentada estigui sotmesa obligatòriament a avaluació ambiental en virtut de la Llei 21/2013, de 9 de desembre, d'avaluació ambiental, o de la legislació d'avaluació ambiental de la comunitat autònoma on s'hagi de portar a terme, regeix el que estableixen l'article 9.2 de la Llei esmentada i altres preceptes d'aplicació concordant.
El Govern ha de remetre en el termini de dos anys des de l'entrada en vigor d'aquesta Llei una proposta de Llei reguladora de l'Estatut de la propietat forestal, en la qual s'estableixin les bases, amb respecte a les competències que exerceixen les comunitats autònomes, segons els seus respectius Estatuts, en aquesta matèria.
Les administracions públiques han de cooperar en l'àmbit de les seves competències per assegurar la legalitat de la fusta i productes derivats introduïts al mercat a Espanya, i donar així compliment a la normativa comunitària en aquesta matèria, derivada del Pla sobre aplicació de les lleis forestals, governança i comerç de la Unió Europea.
En l'àmbit del Reglament (UE) núm. 995/2010 del Parlament Europeu i del Consell, de 20 d'octubre de 2010, pel qual s'estableixen obligacions dels agents que comercialitzen fusta i productes de la fusta, els agents que optin per un sistema individual per exercir la diligència deguda han de presentar una declaració responsable davant l'òrgan autonòmic competent.
El contingut mínim d'aquesta declaració responsable s'ha d'establir reglamentàriament.
L'omissió de la presentació d'aquesta declaració suposa una infracció lleu als efectes del títol VII.
Per a la gestió de les forests la titularitat de les quals correspongui proindivís a més de deu propietaris coneguts, es pot constituir una junta gestora que ha d'administrar els interessos de tots els copropietaris.
Per a la constitució de la junta gestora a la qual es refereix l'apartat anterior, l'òrgan forestal de la comunitat autònoma ha de convocar tots els copropietaris i garantir la màxima difusió i publicitat de la convocatòria, i és suficient l'acord de la totalitat dels assistents perquè aquesta constitució es consideri vàlida.
La junta gestora que es constitueixi pot autoritzar els actes d'administració ordinària i extraordinària, gestió i gaudi de la forest i de tots els seus productes, i l'alienació de tota classe d'aprofitaments forestals, energètics i miners, així com qualsevol altre acte per al qual estiguin habilitats els propietaris d'acord amb aquesta Llei.
Així mateix, pot subscriure contractes amb l'Administració, salvaguardant sempre els drets de tots els copropietaris.
Els beneficis que es generin corresponents a les parts de la propietat no aclarides s'han d'invertir en la millora de la forest.
En cas que no es pugui identificar la propietat no aclarida, s'ha d'invertir en aquesta millora almenys el 15 per cent del benefici total obtingut pels copropietaris.
Es pot establir dret de pas i autoritzar ocupacions temporals en forests del domini públic forestal, motivades per interès de la defensa nacional, de conformitat amb el procediment i els terminis que es determinin.
Es poden establir drets de pas i es poden autoritzar ocupacions temporals en forests del domini públic forestal, motivades per l'interès de la defensa nacional de conformitat amb el procediment i els terminis que es determinin reglamentàriament.
El Govern ha d'elaborar, en col·laboració amb les comunitats autònomes, una estratègia per al desenvolupament de l'ús energètic de la biomassa forestal, d'acord amb els objectius indicats al Pla d'energies renovables a Espanya.
El Govern ha d'elaborar, en col·laboració amb les comunitats autònomes, una estratègia per al desenvolupament de l'ús energètic de la biomassa forestal residual, d'acord amb els objectius indicats en el Pla de foment de les energies renovables a Espanya.
Els consorcis i convenis de repoblació emparats per la legislació que es deroga a la disposició derogatòria única d'aquesta Llei continuen vigents fins a la data en què finalitzin, sense perjudici de les possibles pròrrogues pactades als contractes.
Els consorcis i convenis de repoblació emparats per la legislació que deroga la disposició derogatòria única d'aquesta Llei continuen vigents fins a la data del seu acabament.
Les sancions imposades per la comissió de faltes molt greus prescriuen al cap de cinc anys, mentre que les imposades per faltes greus o lleus ho fan al cap de dos anys i d'un any, respectivament.
Les sancions imposades per la comissió de faltes molt greus prescriuen al cap de tres anys, mentre que les imposades per faltes greus o lleus ho fan al cap de dos anys i al cap d'un any, respectivament.
Així mateix, es pot requerir indemnització en els casos en què el benefici econòmic de l'infractor sigui superior a la sanció màxima prevista.
Aquesta indemnització ha de ser com a màxim el doble de la quantia del benefici esmentat i, en el cas de forests declarades d'utilitat pública, s'ha d'ingressar al fons de millores que regula l'article 38.
La reparació té com a objectiu la restauració de la forest o l'ecosistema forestal danyat a la situació prèvia als fets constitutius de la infracció sancionada.
Quan la reparació no sigui possible, l'Administració pot requerir la indemnització corresponent.
Els incentius que recullen els articles 64 a 66, quan es financin amb càrrec als pressupostos generals de l'Estat, s'han d'aplicar amb prioritat per a les forests ordenades tant de titularitat privada com d'entitats locals, i per a les forests protectores i les catalogades, en els termes que s'estableixin.
Les administracions han de facilitar el desenvolupament d'instruments basats en el mercat per abordar eficaçment la conservació i millora dels actius naturals o dels serveis que aquests presten.
S'ha d'incentivar preferentment la implantació de projectes d'ordenació, plans dasocràtics o altres instruments de gestió equivalents en les forests privades i públiques no catalogades.
Les forests no ordenades incloses en un PORF poden accedir als incentius quan així ho habiliti el pla esmentat.
En l'accés a les subvencions per a la prevenció contra incendis forestals, quan es financin amb càrrec als pressupostos generals de l'Estat, tenen prioritat les forests que estiguin en una zona d'alt risc d'incendi amb un pla de defensa contra incendis vigent, d'acord amb l'article 48.
Els incentius que recullen els articles 64 a 66, quan es financin amb càrrec als pressupostos generals de l'Estat, s'han d'aplicar a forests ordenades tant de titularitat privada com d'entitats locals.
Les forests protectores, les forests amb altres figures d'especial protecció i les catalogades i, en particular, aquelles en espais naturals protegits o a la Xarxa Natura 2000 tenen preferència en l'atorgament d'aquests incentius.
En l'accés a les subvencions per a la prevenció contra incendis forestals, quan es financin amb càrrec als pressupostos generals de l'Estat, tenen prioritat les forests que estiguin ubicades en una zona d'alt risc d'incendi amb un pla de defensa contra incendis vigent, d'acord amb l'article 48.
Els incentius que recullen els articles 64 a 66 següents s'han d'aplicar a forests ordenades de propietaris privats i d'entitats locals.
Les forests protectores i les catalogades i, en particular, aquelles en espais naturals protegits o a la Xarxa Natura 2000 tenen preferència en l'atorgament d'aquests incentius.
En l'accés a les subvencions per a la prevenció contra incendis forestals tenen prioritat les forests que estiguin ubicades en una zona d'alt risc d'incendi amb un pla de defensa contra incendis vigent, d'acord amb l'article 48.
L'accés públic a les forests ha de ser objecte de regulació per part de les administracions públiques competents.
Les comunitats autònomes han de definir les condicions en què es permet la circulació de vehicles de motor per pistes forestals situades fora de la xarxa de carreteres i a través de terrenys forestals, fora dels vials existents per a aquesta finalitat.
En cap cas es pot limitar la circulació en les servituds de pas per a la gestió agroforestal i les tasques de vigilància i extinció d'incendis de les administracions públiques competents.
L'accés de persones alienes a la vigilància, l'extinció i la gestió es pot limitar en les zones d'alt risc d'incendi que preveu l'article 48, quan el risc d'incendi així ho aconselli, i aquesta limitació s'ha de fer pública de manera visible.
L'accés públic a les forests pot ser objecte de regulació per les administracions públiques competents.
La circulació amb vehicles de motor per pistes forestals situades fora de la xarxa de carreteres queda limitada a les servituds de pas que hi hagi, la gestió agroforestal i les tasques de vigilància i extinció de les administracions públiques competents.
Excepcionalment, l'Administració forestal pot autoritzar el trànsit obert motoritzat quan es comprovi l'adequació del vial, la correcta senyalització de l'accés, l'acceptació pels titulars, l'assumpció del manteniment i de la responsabilitat civil.
L'accés de persones alienes a la vigilància, extinció i gestió es pot limitar a les zones d'alt risc que preveu l'article quan el risc d'incendi ho aconselli, i aquest aspecte s'ha de fer públic de forma fefaent.
El Ministeri d'Agricultura, Alimentació i Medi Ambient ha d'elaborar i gestionar, en col·laboració amb les comunitats autònomes, programes d'àmbit nacional que promoguin la millora genètica i la conservació dels recursos genètics forestals, així com els instruments necessaris per al seu desenvolupament, i en particular el que estableix l'Estratègia espanyola per a la conservació i l'ús sostenible dels recursos genètics forestals.
El Govern, consultades les comunitats autònomes i a proposta del Ministeri d'Agricultura, Alimentació i Medi Ambient, ha d'establir les normes bàsiques sobre conservació i ús sostenible dels recursos genètics forestals i sobre la producció, comercialització i utilització dels materials forestals de reproducció.
El Govern, consultades les comunitats autònomes i a proposta del Ministeri d'Agricultura, Alimentació i Medi Ambient, ha de determinar les regions de procedència dels materials forestals de reproducció i, en particular, ha de mantenir el Registre i el Catàleg nacional de materials de base.
El Ministeri de Medi Ambient, en col·laboració amb les comunitats autònomes, ha d'elaborar i desenvolupar programes d'àmbit nacional que promoguin la millora genètica i la conservació dels recursos genètics forestals
El Govern, consultades les comunitats autònomes, ha d'establir les normes bàsiques sobre producció, utilització i comercialització dels materials forestals de reproducció a proposta conjunta dels ministeris de Medi Ambient i d'Agricultura, Pesca i Alimentació
El Ministeri de Medi Ambient, en col·laboració amb el Ministeri d'Agricultura, Pesca i Alimentació i amb les comunitats autònomes, ha de determinar les regions de procedència dels materials forestals de reproducció i, en particular, ha de mantenir el Registre i el Catàleg nacional de materials de base.
Es promou el desenvolupament i posada en marxa de l'assegurança d'incendis forestals en el marc del que preveu la Llei 87/1978, de 28 de desembre, d'assegurances agràries combinades.
Els propietaris que subscriguin l'assegurança tenen prioritat per acollir-se a les subvencions que preveu l'article 64 d'aquesta Llei, quan aquestes es financin amb càrrec als pressupostos generals de l'Estat.
Cal promoure el desenvolupament i la posada en marxa de l'assegurança d'incendis forestals en el marc del que preveu la Llei 87/1978, de 28 de desembre, d'assegurances agràries combinades.
Els propietaris que subscriguin l'assegurança tenen prioritat per acollir-se a les subvencions que preveu l'article 64 d'aquesta Llei.
L'Administració responsable de l'extinció ha d'adoptar les mesures oportunes per garantir la defensa jurídica del director tècnic i del personal sota el seu comandament en els procediments seguits davant els ordres jurisdiccionals civil i penal per possibles responsabilitats derivades de les ordres impartides i les accions executades en relació amb l'extinció de l'incendi.
En les tasques d'extinció d'incendis forestals, el director tècnic de l'operació té la condició d'agent de l'autoritat i pot mobilitzar mitjans públics i privats per actuar en l'extinció d'acord amb un pla d'operacions.
Així mateix, pot disposar, quan sigui necessari i encara que no es pugui comptar amb l'autorització dels propietaris respectius, l'entrada d'equips imitjans en finques forestals o agrícoles, la circulació per camins privats, l'obertura de bretxes en murs o tanques, la utilització d'aigües, l'obertura de tallafocs d'urgència i la crema anticipada mitjançant l'aplicació de contrafocs, en zones que es consideri que, dins d'una previsió normal, poden ser consumides per l'incendi.
Per facilitar la col·laboració entre els dispositius d'extinció d'incendis forestals, de manera que sigui possible l'assistència recíproca de les administracions competents i la utilització conjunta dels mitjans personals i materials, el Ministeri d'Agricultura, Alimentació i Medi Ambient, en col·laboració amb les comunitats autònomes, ha d'establir les directrius comunes per a la implantació d'un sistema de gestió d'emergències comú, per a la formació, la preparació i l'equipament del personal i per a la normalització dels mitjans materials.
Per facilitar la col·laboració entre els dispositius d'extinció d'incendis forestals, de manera que sigui possible l'assistència recíproca de les administracions competents i la utilització conjunta dels mitjans personals i materials, l'Administració General de l'Estat, en col·laboració amb les comunitats autònomes, a proposta de la Comissió Nacional de Protecció de la Natura, assistida pel Comitè de Lluita contra Incendis Forestals, ha d'establir les directrius comunes per a la formació, preparació i equipament del personal i per a la normalització dels mitjans materials.
Correspon a l'Administració General de l'Estat, en coordinació amb les comunitats autònomes, l'homologació de la formació, la preparació i l'equipament del personal i la normalització dels mitjans materials que intervinguin en les tasques d'extinció contra incendis forestals.
El seguiment d'aquestes mesures correspon a la Comissió Nacional de Protecció de la Natura, assistida pel Comitè de Lluita contra Incendis Forestals
El Govern pot declarar d'interès general actuacions de restauració hidrologicoforestal fora del domini públic hidràulic a petició de les comunitats autònomes afectades.
El Ministeri de Medi Ambient pot declarar d'interès general les actuacions de restauració hidrologicoforestal fora del domini públic hidràulic a petició de les comunitats autònomes afectades.
El Pla nacional d'actuacions prioritàries de restauració hidrologicoforestal ha de diagnosticar i identificar, per subconques, els processos erosius, classificar-los segons la seva intensitat i el seu risc potencial per a poblacions, cultius i infraestructures, definir les zones prioritàries d'actuació, valorar les accions que cal emprendre i establir la priorització i programació temporal d'aquestes.
En l'elaboració o aplicació posterior del Pla, les autoritats competents han de delimitar zones de perill per risc d'inundacions o intrusions de neu que afectin poblacions o assentaments humans d'acord amb el que preveu la Directiva 2007/60/CE del Parlament Europeu i del Consell, de 23 d'octubre de 2007, relativa a l'avaluació i la gestió dels riscos d'inundació.
Correspon al Ministeri de Medi Ambient, en col·laboració amb el Ministeri d'Agricultura, Pesca i Alimentació i amb les comunitats autònomes, l'elaboració i l'aprovació del Programa d'acció nacional contra la desertificació.
L'aplicació i el seguiment del Programa s'han de fer de manera coordinada entre el Ministeri de Medi Ambient, el Ministeri d'Agricultura, Pesca i Alimentació i les comunitats autònomes.
L'aplicació i el seguiment del pla s'han de portar a terme de manera coordinada entre el Ministeri de Medi Ambient i les comunitats autònomes.
Als efectes del que disposa el text refós de la Llei de contractes del sector públic, aprovat pel Reial decret legislatiu 3/2011, de 14 de novembre, l'òrgan de contractació pot incloure entre les consideracions de tipus mediambiental que s'estableixin al procediment de contractació, les relatives a les condicions de legalitat de l'aprofitament de la fusta i els seus productes derivats en origen com a factor excloent en cas de no acreditar-se, i les relatives a la seva sostenibilitat, que es pot acreditar, entre d'altres maneres, mitjançant la certificació forestal definida a l'article 6.
En els procediments de contractació pública, les administracions públiques han d'adoptar les mesures oportunes per evitar l'adquisició de fusta i productes derivats procedents de tales il·legals de tercers països i per afavorir l'adquisició dels procedents de boscos certificats.
Les administracions públiques han de fomentar el consum responsable d'aquests productes per part dels ciutadans, mitjançant campanyes de divulgació.
Les administracions públiques han de promoure el desenvolupament dels sistemes de certificació forestal voluntaris, transparents i no discriminatoris.
Les administracions públiques han de promoure el desenvolupament dels sistemes de certificació, i garantir que el procés de certificació forestal sigui voluntari, transparent i no discriminatori, i han de vetllar perquè els sistemes de certificació forestal estableixin requisits en relació amb els criteris am-bientals, econòmics i socials que permetin la seva homologació internacional.
Les administracions públiques han de procurar que les condicions de transparència, voluntarietat, absència de discriminació i lliure competència es compleixin per part de tots els sistemes de certificació forestal.